Doodskis-video: Verhoor begin | Maroela Media
Oosthuizen (links) en Jackson in die hof. Foto: Phillip Bruwer
Die verhoor van Willem Oosthuizen (28) en Theo Martins Jackson (29), wat daarvan beskuldig word dat hulle 'n man in 'n doodskis gedruk het, gaan na verwagting Maandag in Middelburg in Mpumalanga begin.
Die staat het in Maart vanjaar in die Middelburg-streekhof bekend gemaak 'n aanklag van poging tot moord gaan by die klagstaat gevoeg word. Die twee mans is aanvanklik van ontvoering en aanranding met die doel om ernstig te beseer aangekla.
Tydens hul borgtogaansoek het die hof onder andere Victor Rethabile Mlotshwa, die beweerde slagoffer, en die beskuldigdes se weergawes van die gebeure gehoor. Mlotshwa het gesê hy het deur 'n veld gestap toe die beskuldigdes hom voorgekeer het. Hy het gesê hy is aangerand en vasgebind en later gedwing om in 'n doodskis te klim.
Op 'n video van die voorval, wat wyd op sosiale media versprei is, kan gesien word hoe 'n man huil terwyl twee ander mans hom in 'n doodskis indwing. In die agtergrond sê 'n manstem: "Kom nou, ons wil die petrol gooi, man. Klim in!"
Die verhoor is van 26 tot 29 Junie op die hofrol geplaas.
[Foto's] 'Jong mense' steek bus in Kaapstad aan die brand
Die tipe mense is n verleentheid vir Afrikaners. Hoop hulle gaan tronk toe en leer n lewensles
Maroela, sal julle ons ook net so op hoogte hou van al die hofverrigtinge van die plaasaanvallers en swart rassiste soos wat julle gereeld berig oor die rasgevalle waar blankes in die beskuldigde bank staan.
Moet ook se dit was maar net n grap gewees dis al soos daai spur man wat n kind wou vat
Hulle kry nie borg nie maar wrede plaas aanvallers kry borg?
Maw, weens al die moord en diefstal in die land word ieder en elk nou onder dieselfde kam geskeer? Word almal nou n teiken vir andere se boosheid? Is daar net een groep wat lewens verwoes? Komaan, voel geensins jammer vir hierdie ouens. Vir hul naasbestaandes wel.